**Likumprojekta „Grozījumi Latvijas Nacionālās bibliotēkas projekta īstenošanas likumā” sākotnējās ietekmes novērtējums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts „Grozījumi Latvijas Nacionālās bibliotēkas projekta īstenošanas likumā” (turpmāk – likumprojekts) izstrādāts, pamatojoties uz Latvijas Nacionālās bibliotēkas (turpmāk – LNB) projekta īstenošanas uzraudzības padomes 2013. gada 8. maija sēdē atbalstīto Kultūras ministrijas ierosinājumu veikt grozījumus Latvijas Nacionālās bibliotēkas projekta īstenošanas likumā attiecībā uz LNB projekta īstenošanas termiņa regulējumu. |
| 2. | Pašreizējā situācija un problēmas | Latvijas Nacionālās bibliotēkas projekta īstenošanas likuma 1. pantā ir noteikts, ka LNB projekts īstenojams līdz 2013. gada 31. decembrim saskaņā ar LNB projekta īstenošanas Uzraudzības padomes apstiprinātu projekta īstenošanas darbu un to finansējuma plānu un grafiku. LNB projekts būs pabeigts un tā mērķis sasniegts, kad LNB būs uzsākusi pilnvērtīgu darbību jaunajā ēkā un tiks izpildītas projekta īstenošanai uzņemtās saistības. LNB projekta pabeigšanai nepieciešamās aktivitātes: 1) LNB ēkas būvdarbu pabeigšana un nodošana ekspluatācijā,2) LNB infrastruktūras 1. kārtas objektu būvdarbu pabeigšana un nodošana ekspluatācijā,3) LNB aprīkošana ar mēbelēm un iekārtām,4) LNB pārcelšanās uz jauno LNB ēku un grāmatu krājuma pārvietošana.*LNB ēkas būvdarbi*Pašlaik ir izpildīti 92 % no LNB ēkas būvdarbu apjoma. Turpinās LNB ēkas iekšējās apdares darbi, jumta tērauda paneļu uzstādīšana. Atsevišķas LNB ēkas zonas, piemēram, grāmatu krātuvju zona, LNB darbinieku darba zonas un lasītavu zonas, ir gandrīz pabeigtas. Nav pabeigti darbi, kuru izpildi nācās apturēt, jo nebija veikti ar tiem saistītie LNB infrastruktūras 1. kārtas būvdarbi (piemēram, bija jāaptur daļa no koka apdares darbiem), kā arī virtuves zonas un lielās konferenču zāles izbūve, kuras projekts bija jāpiemēro Latvijas prezidentūras ES Padomē 2015. gadā pasākumu vajadzībām. LNB ēkas būvdarbi, izņemot apkārtējās teritorijas labiekārtošanas un apzaļumošanas darbus, tiks pabeigti līdz 2013. gada 20. decembrim. Pēc LNB ēkas būvdarbu pabeigšanas tiks uzsākta LNB ēkas nodošana ekspluatācijā. Savukārt atliktie labiekārtošanas un apzaļumošanas darbi tiks veikti minētajiem darbiem labvēlīgā sezonā, saskaņā ar Ministru kabineta 2004.gada 13. aprīļa noteikumu Nr. 299 „Noteikumi par būvju pieņemšanu ekspluatācijā” 24. un 25. punktu.*LNB infrastruktūras 1. kārtas objektu būvdarbi*LNB infrastruktūras objektu 1. kārta būvdarbu apjomā ir ietverti darbi, kas ir nepieciešami, lai nodrošinātu LNB ēkas darbību, ārējo inženiertehnisko tīklu rekonstrukcija un pieslēgumu izbūve, tehniskās ēkas daļas, kurā izvietota mikroklimata iekārtas (aukstumapgāde) un datu centrs, izbūve. Būvdarbu līgums par LNB infrastruktūras objektu 1. kārtas būvdarbiem tika noslēgts 2013. gada 28. martā.Saskaņā ar būvdarbu līguma izpildes grafiku LNB infrastruktūras 1. kārtas būvdarbi (izņemot atsevišķus apkārtējās teritorijas labiekārtošanas un apzaļumošanas darbus un tehniskās ēkas iekšējās apdares darbus) tiks pabeigti līdz 2013. gada 20. decembrim, nodrošinot LNB ēkas darbību.*LNB aprīkošana ar mēbelēm un iekārtām*Pašlaik turpinās krātuvju plauktu uzstādīšana LNB jaunajā ēkā, kas tiks pabeigta 2013. gada maijā. 2013. gada 6. martā tika atvērti Kultūras ministrijas rīkotā atklātā konkursa „Latvijas Nacionālās bibliotēkas apsardzes signalizācijas, piekļuves kontroles, videonovērošanas, audiovizuālās un telekomunikāciju sistēmas ierīkošana” (iepirkuma identifikācijas Nr. KM/2012/13) ietvaros iesniegtie piedāvājumi. Pašlaik turpinās iesniegto piedāvājumu izvērtēšana. Kultūras ministrija ir izveidojusi darba grupu, kurā iekļauti arī LNB pārstāvji, mēbeļu (lasītavu mēbeļu, brīvpieejas grāmatu plauktu, speciālo mēbeļu, darbinieku darba staciju mēbeļu, konferenču zāles krēslu, virtuves mēbeļu un tehnoloģisko iekārtu), kā arī informācijas zīmju iepirkuma tehnisko specifikāciju izstrādei. Iepirkumu paredzēts izsludināt 2013. gada jūnijā.2013. gada otrajā pusē tiks veikts IT un biroja tehnikas iepirkums.*LNB pārcelšanās un grāmatu krājuma pārvietošana*LNB pārcelšanās uz jauno LNB ēku un grāmatu krājuma pārvietošana ir iespējama tikai pēc LNB ēkas būvdarbu pabeigšanas, nodošanas ekspluatācijā un aprīkošanas ar mēbelēm un iekārtām.  Ievērojot to, ka LNB ēkas būvdarbi tiks pabeigti tikai 2013. gada 20. decembrī, LNB projektu, kura mērķis ir LNB pilnvērtīga darbība jaunajā LNB ēkā, nebūs iespējams pabeigt līdz 2013. gada beigām, jo tikai pēc LNB ēkas būvdarbu pabeigšanas varēs uzsākt LNB ēkas nodošanu ekspluatācijā, aprīkošanu ar mēbelēm un iekārtām, kā arī LNB pārcelšanos uz jauno LNB ēku un grāmatu krājuma pārvietošanu. Līdz 2014. gada 30. aprīlim jāpabeidz apkārtējās teritorijas labiekārtošanas un apzaļumošanas darbi un tehniskās ēkas iekšējās apdares darbi. Vienlaikus arī pēc būvdarbu pabeigšanas turpināsies LNB projekta ietvaros uzņemto saistību izpilde, jo ieturējuma naudas otrās puses maksājumi LNB ēkas un infrastruktūras 1. kārtas objektu būvdarbu līgumu ietvaros būvdarbu izpildītājam veicami pēc divu gadu garantijas perioda beigām, t.i. 2015. gada beigās un 2016. gadā. Būvuzraudzības līgums par LNB ēkas būvuzraudzību un inženiera konsultāciju pakalpojumiem inženiera konsultāciju pakalpojumus un maksājumus par tiem paredz arī LNB ēkas būvdarbu garantijas perioda laikā. Nepieciešamību pārskatīt LNB projekta īstenošanas likumā noteikto LNB projekta īstenošanas termiņu noteica arī LNB jaunajā ēkā plānoto Rīgas kā Eiropas Kultūras galvaspilsētas 2014. gadā un Latvijas prezidentūras ES Padomē 2015. gadā pasākumu norise.  Ievērojot iepriekšminēto, nepieciešams veikt grozījumus LNB projekta īstenošanas likumā, nosakot, ka LNB projekts īstenojams saskaņā ar LNB projekta īstenošanas Uzraudzības padomes apstiprinātu projekta īstenošanas darbu grafiku, LNB ēkas būvdarbi pabeidzami līdz 2013. gada 31. decembrim un norēķini LNB projekta īstenošanai veicami līdz 2016. gada 31. decembrim.  |
| 3. | Saistītie politikas ietekmes novērtējumi un pētījumi | Likumprojekts šo jomu neskar.  |
| 4. | Tiesiskā regulējuma mērķis un būtība | Likumprojekts paredz, ka LNB projekts īstenojams saskaņā ar LNB projekta īstenošanas Uzraudzības padomes apstiprinātu projekta īstenošanas darbu grafiku, LNB ēkas būvdarbi pabeidzami līdz 2013. gada 31. decembrim, garantijas saistības un norēķini LNB projekta īstenošanai veicami līdz 2016. gada beigām. Likumprojekts ir atbalstīts LNB projekta Uzraudzības padomes 2013. gada 8. maija sēdē. Saskaņā ar Latvijas Nacionālās bibliotēkas projekta īstenošanas likuma 3. panta otro daļu LNB projekta īstenošanas Uzraudzības padomi vada finanšu ministrs un tajā ir iekļauts Saeimas Budžeta un finanšu (nodokļu) komisijas priekšsēdētājs, Saeimas Izglītības, kultūras un zinātnes komisijas priekšsēdētājs, Latvijas Nacionālās kultūras padomes priekšsēdētājs, Rīgas Domes pārstāvis un Latvijas Nacionālās bibliotēkas atbalsta biedrības pārstāvis. Likumprojekta pieņemšana nodrošinās juridisku (tiesisku) pamatu LNB projekta aktivitāšu īstenošanai.  |
| 5. | Projekta izstrādē iesaistītās institūcijas | Kultūras ministrija, Latvijas Nacionālās bibliotēkas projekta īstenošanas Uzraudzības padome. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo likumprojekts neierobežo kādu noteiktu sabiedrības grupu tiesības. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| Likumprojekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|

|  |  |  |
| --- | --- | --- |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **19 700,4** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **19 700,4** | **0** | **0** | **0** | **0** |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **19 700,4** | **4 795,7** | **0** | **0** | **0** |
| 2.1. valsts pamatbudžets | **19 700,4** | **4 795,7** | **0** | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-4 795,7** | 0 | **0** | **0** |
| 3.1. valsts pamatbudžets | 0 | **-4 795,7** | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | **0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **-4 795,7** | 0 | 0 | 0 |
| 5.1. valsts pamatbudžets | **-4 795,7** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izmaiņas ieņēmumos veicamas, pamatojoties uz likuma „Par valsts budžetu 2013. gadam” 48. pantu, kurā noteikts, ka finanšu ministram ir tiesības palielināt apropriāciju LNB projekta īstenošanai pēc Kultūras ministrijas informatīvā ziņojuma apstiprināšanas Ministru kabinetā. Apropriācijas palielinājums nedrīkst pārsniegt 0,03 procentus no likuma „Par valsts budžetu 2013. gadam” 7. pantā noteiktās iekšzemes kopprodukta prognozes apjoma, tas ir, 4 795,7 tūkst. latu. Apropriācijas palielinājums nepieciešams šādu aktivitāšu finansēšanai: - papildu finansējums LNB infrastruktūras objektu 1.kārtas būvdarbiem 2 635,6 tūkst. latu; - LNB ēkas būvdarbu līguma pagarinājums līdz 2013.gada 20.decembrim 839,1 tūkst. latu;- finansējums maksājumiem par siltumenerģiju 212,5 tūkst latu;- LNB ēkas būvdarbu būvuzraudzības līguma termiņa pagarinājums 726,0 tūkst. latu;- LNB ēkas būvdarbu autoruzraudzības līguma termiņa pagarinājums 382,5 tūkst. latu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
|  |  |
|  |  |
|  |  |
| 7. Cita informācija | Lai palielinātu finansējumu LNB projekta īstenošanai saskaņā ar likuma „Par valsts budžetu 2013. gadam” 48. pantu, Kultūras ministrija ir sagatavojusi informatīvo ziņojumu „Par turpmākajām darbībām Latvijas Nacionālās bibliotēkas projekta pabeigšanai” izskatīšanai Ministru kabinetā. |

 |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Likumprojekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Kultūras ministrija. |
| 2. | Projekta izpildes ietekme uz pārvaldes funkcijām  | Likumprojekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts neietekmē jaunu institūciju izveidi. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts neietekmē esošo institūciju likvidāciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts neietekmē esošo institūciju reorganizāciju.  |
| 6. | Cita informācija | Nav |

Kultūras ministra vietā –

Tieslietu ministrs J.Bordāns

 Vīza: Valsts sekretārs G.Puķītis

29.05.2013.

I.Builis

67330282, Indriķis.Builis@km.gov.lv;

S.Cakuls

67330323, Sandis.Cakuls@km.gov.lv